w 



Planternes Ernæring 



169- 



At Bælgplanterne i hvert Fald synes at blive mere „kvælstofsam- 

 lende" og derfor bedre kan klare sig paa kvælstofFattig Jord, naar de 

 ved Infektion (fx. Podejord ved Lucernedyrkning) nødes til at danne- 

 Rodknolde, antages af mange at være fastslaaet, 

 hvad enten dette nu beror paa, som nogle an- 

 tager: at Planterne ægges til Æggehvideafson- 

 dring ved Bakterieangrebene, eller Sandheden 

 ligger i den Anskuelse, som Flertallet af For- 

 skere helder til, nemlig at det er Bakterierne 

 selv, der i Rodknoldene frembringer de kvæl- 

 stof holdige Stoffer ved Binding af det frie Kvæl- 

 stof. Spørgsmaalet om „Knoldenes" og „Knold- 

 bakteriernes" Betydninger er endnu i høj Grad 

 et Stridsspørgsmaal og kan derfor ikke nærmere 

 omhandles her. 



Den højt ansete tyske Plantefysiolog Ludvig Jost 

 skriver 1908 i sin meget udførlige Haandbog „Vor- 

 lesungen iiber Pflanzenphysiologie" (S. 279) følgende 

 om Knoldene og Knoldbakterierne (Bacterium radi- 

 cicola) med Henblik paa de nyeste Undersøgelser*) 

 over disse Spørgsmaal. „Man maa tilstaa, at man endnu 

 fuldstændig mangler Klarhed over Naturen af den 

 Symbiose, som finder Sted mellem Bacterium radi- 

 cicola og Bælgplanterne. Det kan ikke være saa sim- 

 pelt, som man tidligere har forestillet sig det. Bælg- 

 planterne leverer ikke simpelthen Kulhydraterne, og 

 Bakterien Kvælstoffet, hvorved en fredelig Trivsel af 

 begge Parter blev muliggjort. Meget mere taler de af 

 Hiltner fremdragne Kendsgerninger for, at Bakterien 

 under visse Omstændigheder og i alt Fald altid til at 

 begynde med optræder som Snylter. Hvorledes det 



bliver muligt for Planten at omdanne Snylteren til et fredeligt Husdyr, derom 

 ved vi intet. I Særdeleshed er Bakteroidernes Rolle ganske uklar." 



Fig. 17. Lupinrod med 

 Rodknolde 



Rødderne og Jordbunden. 



Som omtalt (S. 127 — 128) indeholder Planterne altid en større eller 

 mindre Mængde uorganiske Stoffer af beskreven Art (S. 134 — 135), 

 der bliver tilbage som Aske, naar Planterne forbrændes. Optagelsen af 

 disse Stoffer sker gennem Rødderne fra Jordvandet eller fra Jordbunden. 

 Den nærmere Beskrivelse af de forskellige Former af Rødder, der kan 



*) Af Macé og Hiltner. 



